open-index/open-wikipedia-markdown huggingface dataset:
Վարդանե-Վերինո

**Վարդանե-Վերինո** (), գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում, Փոքր Խերոտա գետի ակունքի մոտ։ Գտնվում է Ադլեր շրջկենտրոնից 7 կմ հյուսիս-արևելք, իսկ Սոչիի կենտրոնից` 20 կմ հարավ, ծովի մակարդակից 270 մ բարձրության վրա։

## Բնակչությունը
Վարդանե-Վերինո գյուղում բնակվում են հայեր, ռուսներ և հույներ, ովքեր զբաղվում են թեյի մշակությամբ և այգեգործությամբ։ 2010 թվականի տվյալներով այնտեղ ապրում էր 298 մարդ։

## Պատմությունը
Գյուղը հիմնադրվել է 1898 թվականին։ Հայերը եկել են Սամսունի շրջակայքի գյուղերից` 1900 թվականին։

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 

Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Ռումելիա

thumb|322x322px|<br>
**Ռումելիա** ( Rumeli՝ երկիր (el) ռումների (rum), ), Բալկանների պատմական անվանումը։ Անվանման հիմքը Բյուզանդիայի արաբերեն անվանումն է՝ Ռում (Հռոմ), այսինքն Արևելյան Հռոմեական կայսրություն:

Սկզբնականում Ռումելիա էին անվանում Օսմանյան կայսրության եվրոպական տիրապետությունը, որի մեջ էր մտնում Թրակիան և Մակեդոնիայի մի հատվածը, ի տարբերություն Անատոլիայի ասիական տիրապետության։

Ռումելիայի փոխանորդն ու բանակի հրամանատարությունն անվանվում էր բեյլերբեյ (բեյլերբեգ), որի աթոռանիստն էր Էդիրնեն, հետո Սոֆիան։ 1836 թվականին տեղափոխվեց Մոնաստիր (Բիտոլու)։ Տարածարշջանը գտնվում էր արևմտամակեդոնյան և ալբանական հողերի հարևանությամբ։ Նահանգի  «Ռումելիա» անվանումն անհետացավ 1864 թվականի բարեփոխումներից հետո։

1878 թվականին Բեռլինի կոնգրեսի որոշմամբ ձևավորվեց Արևելյան Ռումելիայի ինքնավար մարզը՝ Օսմանյան կայսրության տիրապետության ներքո։ Այդ հողերը, ըստ Սան Ստեֆանոյի պայմանագրի, պետք է անցնեին Բուլղարիային, բայց Բեռլինի կոնգրեսի որոշմամբ այլ որոշում կայացվեց։ Թեև այն գտնվում էր անձամբ սուլթանի ռազմական և քաղաքական տիրապետության ներքո, սակայն ղեկավարումը իրականացվում էր քրիստոնյա գեներալների կողմից, որոնց նշանակում էր սուլթանը։ 1885 թվականի հեղափոխությունից հետո տարածքը փաստացի անցավ Բուլղարիայի իշխանության տիրապետությանը իսկ 1908 թվականին՝ վերջնական բռնակցվեց։

Այսօր այդ տարածքները Բուլղարիայի հարավարևելյան հատվածում են (խոշորագույն քաղաքը Պլովդիվն է)։

Ներկայումս երբեմն Ռումելիա են անվանում Թուրքիայի եվրոպական հատվածը՝ Արևելյան Թրակիան։

## Ծանոթագրություններ

## Արտաքին հղումներ
* http://slovar.cc/enc/bse/2037447.html
* http://dic.academic.ru/dic.nsf/brokgauz/18706

Կատեգորիա:Օսմանյան կայսրություն
Կատեգորիա:Թուրքերեն բառեր և արտահայտություններ
Կատեգորիա:Պատմական մարզեր
Կատեգորիա:Բաժանված տարածաշրջաններ
Կատեգորիա:Բյուզանդական կայսրություն
Կատեգորիա:Բալկանյան թերակղզու պատմություն
Կատեգորիա:Եվրոպայի պատմական տարածքներ
Շալվա Շենգելի

**Շալվա Շենգելի** (), վրացի ռեժիսոր, սցենարիստ։

## Կենսագրություն
Շալվա Շենգելին ծնվել է 1966 թվականին։ 1991 թվականին ավարտել է Վրաստանի տեխնիկական համալսարանը։ Միաժամանակ սովորել է ժուռնալիստիկայի օժանդակ բաժնում։ 1998 թվականին ավարտել է Վրաստանի թատրոնի և կինոյի պետական համալսարանի կինոռեժիսուրայի բաժինը (Ռեզո Էսաձեի արվեստանոց)։

## Ֆիլմեր
* Դեսուդեն, 1998 
* Բազա #62, 2003 
* Բազա #1, 2004 
* Բրիգադ, 2005 
* Երկնային ասպետներ, 2007 
* Անհայտ զինվորներ, 2008 
* Մարզադաշտ, 2010 
* Բալետը Վրաստանում, 2013 
* Ղեկավարը, 2014

## Ծանոթագրություններ

## Արտաքին հղումներ
* Շալվա Շենգելիի մասին imdb.com կայքում
* Shalva Shengeli 

Կատեգորիա:Վրացի ռեժիսորներ
Կատեգորիա:1966 ծնունդներ
Կատեգորիա:Վրաստանի տեխնիկական համալսարանի շրջանավարտներ
Կատեգորիա:Վրացի սցենարիստներ
Ղեկավարը

**Ղեկավարը**, 2014 թվականին ռեժիսոր Շալվա Շենգելիի կողմից նկարահանված վավերագրական ֆիլմ։

2014 թվականին ֆիլմը ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում։

## Սյուժե
«Մարդ չկա՝ խնդիր չկա». այս խոսքերի հեղինակ Ստալինը խնդիրներ է առաջացրել Վրաստանի փոքր գյուղերից մեկում։ Արդյոք անհրաժե՞շտ է թողնել նրա հուշարձանը կանգուն կուսանոցի բակում։ Ֆիլմի առանցքային հարցը գյուղացիների բախման պատճառն է։ Մի կողմում 7-րդ դարի Փրկչի տաճարում գտնվող կուսանոցն է, իսկ մյուսում՝ առաջնորդի հուշարձանը։ Հնարավո՞ր է գոյակցումը։ Ինչպե՞ս է եկեղեցին դարձել այն առաջնորդի ապաստանը, որի անունն առնչվում է կրոնի դեմ մղված պայքարին։ Ի՞նչ կարգի գաղափարական հակամարտություններ են բնորոշ 21-րդ դարի Վրաստանին։ Ֆիլմի հեղինակները փնտրում են այս հարցերի պատասխանները։

## Ծանոթագրություններ

Կատեգորիա:2014 ֆիլմեր
Կատեգորիա:Վրացական ֆիլմեր
Մեծ Բրիտանիայի տնային առաջնություն 1928/1929

**1928/1929 մրցաշրջանի Մեծ Բրիտանիայի տնային առաջնությունը** քառասունմեկերորդն էր։ Հարյուր տոկոսանոց արդյունքով առաջնությունում հաղթեց յի հավաքականը՝ հիմնականում հարձակման գծի արդյունավետ խաղի շնորհիվ, որի առաջնորդ Հյու Գալահերը խփեց 7 գոլ։

Մրցաշարում ուժեղ մեկնարկեցին անգլիացիներն ու շոտլանդացիները։ Անգլիացիները տանը հաղթեցին իռլանդացիներին, իսկ շոտլանդացիները՝ ուելսցիներին։ Հաջորդ խաղում տանելով արտագնա հաղթանակ ուելսցիների նկատմամբ՝ անգլիացիները դարձան միանձնյա առաջատար, իսկ Ուելս-Իռլանդիա խաղում արձանագրված ոչ-ոքին երկու դիմերին էլ զրկեց չեմպիոնի տիտղոսի համար պայքարելու հնարավորությունից։ Բելաֆստում կայացած խաղը վերածվեց գոլային հրավառության՝ շոտլանդացիները տանտերերի դարպասն անցկացրին յոթ գնդակ, սեփականն ընդունելով միայն երեքը։

Մրցաշարի ելքը վճռվեց - խաղում, որում երկու թիմերին էլ հարկավոր էր հաղթանակ, բայց նպատակին հասան շոտլանդացիները՝ Ալեքսանդեր Չեյնի խփած միակ գոլի շնորհիվ։

## Մրցաշարային աղյուսակ

|- align=center style="background:#FFFFFF;"
| 1.||style="text-align:left;"| 
|| 3 || 3 || 0 || 0 || 12 || 5 || +7 || **6**
|- align=center style="background:#FFFFFF;" 
| 2.||style="text-align:left;"| 
|| 3 || 2 || 0 || 1 || 5 || 4 || +1 || **4**
|- align=center style="background:#FFFFFF;"
| 3.||style="text-align:left;"| 
|| 3 || 0 || 1 || 2 || 6|| 9 || -3 || **1** 
|- align=center style="background:#FFFFFF;"
| 4.||style="text-align:left;"|  
|| 3 || 0 || 1 || 2 || 6 || 11 || -5 || **1**

Հաղթանակի համար շնորհվում էր 2 միավոր, ոչ-ոքիի համար՝ 1։

## Արդյունքներ

## Հաղթող

## Ռմբարկուներ

### 7 գոլ
*  Հյու Գալահեր
### 3 գոլ
*  Ջո Հալմ
*  Ջո Բեմբրիք
### 2 գոլ
*  Ուիլյամ Դևիս
*  Ալեքս Ջեքսոն
### 1 գոլ
*  Դիքսի Դին
*  Էրնի Հայն
*  Էնդի Մաքքլեգիջ
*  Ջեքի Մեյհուդ
*  Դիք Ռոուլի
*  Ջեյմս Դան
*  Ալեքսանդեր Չեյն
*  Ալեքս Ջեյմս
*  Ֆրեդ Կինոր
*  Ալբերտ Մեյս 
*  Ֆրեդի Ուորեն 
*  Ջեք Ֆոուլեր


Կատեգորիա:Ֆուտբոլի Միացյալ Թագավորության տնային առաջնություն
Կատեգորիա:1928 ֆուտբոլում
Կատեգորիա:1929 ֆուտբոլում
Վրացական ԽՍՀ-ի Գերագույն խորհուրդ

**Վրաստանի ԽՍՀ-ի գերագույն խորհուրդ** (), Վրացական Խորհրդային Սոցիալիստական Հանրապետությունում գործող բարձրագույն պետական և իշխանական մարմին, որը լուծարվել է 1992 թվականի հեղափոխությունից և Վրաստանի անկախությունից հետո։ Վրաստանի գերագույն խորհրդին 1992 թվականին փոխարինեց խորհրդարանը:

## Գումարման ժողովներ
* 1-ին գումարյան գերագույն խորհուրդ (1938-1946)
* 2-րդ գումարյան գերագույն խորհուրդ (1947-1950)
* 3-րդ գումարյան գերագույն խորհուրդ (1951-1954)
* 4-րդ գումարյան գերագույն խորհուրդ (1955-1959)
* 5-րդ գումարյան գերագույն խորհուրդ (1959-1962)
* 6-րդ գումարյան գերագույն խորհուրդ (1963-1966)
* 7-րդ գումարյան գերագույն խորհուրդ (1967-1970)
* 8-րդ գումարյան գերագույն խորհուրդ (1971-1974)
* 9-րդ գումարյան գերագույն խորհուրդ (1975-1979)
* 10-րդ գումարյան գերագույն խորհուրդ (1980-1984)
* 11-րդ գումարյան գերագույն խորհուրդ (1985-1989)
* 12-րդ գումարյան գերագույն խորհուրդ (1990-1992)

## Ղեկավարների խորհուրդ
### Նախագահների խորհուրդ
* Յոսիֆ Կոչլամազաշվիլի (հուլիսի 8, 1938 — մարտի 24, 1947)
* Վասիլի Գոգուա (մարտի 26, 1947 — մարտի 26 1948)
* Արչիլ Գիգոշվիլի (մարտի 26, 1948 — ապրիլի 18, 1951)
* Միխայիլ Լելաշվիլի (ապրիլի 18, 1951 — ապրիլի 6, 1952)
* Գիվի Ջավախիշվիլի (ապրիլի 6, 1952 — ապրիլի 15, 1953)
* Արչիլ Գեորգաձե (ապրիլի 15, 1953—1954)
* Վիկտոր Կուպրաձե (1954 — ապրիլի 26, 1963)
* Ռաֆայել Դվալի (ապրիլի 26, 1963 — հուլիսի 12, 1971)
* Իրակլի Աբաշիձե (հուլիսի 12, 1971 — նոյեմբերի 14 1990)

## Աղբյուրներ
*World Statesmen.org

Կատեգորիա:Վրացական ԽՍՀ կառավարում
Կոնֆլիկտի գոտի (ֆիլմ)

**«Կոնֆլիկտի գոտի»** կամ **Զբոսանք Ղարաբաղում 2»,** վրացական լիամետրաժ ռազմական ֆիլմ, որը նվիրված է Խորհրդային Սոցիալիստական Հանրապետությունների Միության անկմանը և Ղարաբաղյան շարժմանը։

## Սյուժե
Ֆիլմն ընդհանուր հիմնված է իրական պատմության վրա, որը տեղի է ունեցել 20-րդ դարի 90-ական թվականներին Վրաստանում։ 
Պատմության դեպքերը և իրադարձությունները հիմնված են իրական փաստերի վրա, որոնք տեղի են ունեցել 90-ական թվականներին։ ԽՍՀՄ-ի փլուզումից հետո Կովկասում սկսվեցին տարածքային և էթնիկական հակասություններ, որոնք ծաղկուն երկիրը դարձնում էին ազգամիջյան կոնֆլիկտների ծխացող գոտու։

Ֆիլմի գլխավոր հերոսներից հասարակ թիֆլիսեցի Գոգլիկոն և Սուխումից դիպուկահար Սպարտակը ճակատագրի բերումով ուղեկիցներ են դառնում դեպի Լեռնային Ղարաբաղ ճանապարհին։ Չնայած մեկին առաջնորդում էր թղթախաղում պարտված գումարները վերադարձնելը, իսկ մյուսին՝ կենդանի մնալու համար հրամանատարի հրամանը կատարելը, նրանք ստիպված են մնալ իրար հետ և գործել համատեղ։ Իրարից տարբերվող երկու մարդկանց ճակատագրերը հատվում են այս «կոնֆլիկտի գոտում», որն ընդմիշտ փոխեց նրանց ճակատագրերը։

## Դերերում
* Նուցա Կուխիանիձե
* Զուրաբ Ղիփշիձե
* Զուրա Ինգորողվա
* Նինո Բադուրաշվիլի
* Լևան Դաբորջգինիձե
* Գիորգի Ղոփշիձե
* Նատո Մուրվանիձե
* Դավիթ Դվալիշվիլի
* Իա Սուխիտաշվիլի
* Էկա Անդրոնիկաշվիլի
* Փազուլի Մամեդով
* Իլգոր Ջախանգիրով

## Ծանոթագրություններ

Կատեգորիա:2009 ֆիլմեր
Վլադիվոստոկ (օդանավակայան)

**Վլադիվոստոկ**, օդանավակայան Վլադիվոստոկում։ Օդանավակայանը գտնվում է քաղաքի կենտրոնից 38 կմ հեռավորության վրա։ Օդանավակայանը ունի միջազգայինի կարգավիճակ։ Օդանավակայանի հիմնական ավիափոխադրողն է Ավրորա ավիաընկերությունը։

## Պատմություն
1930-ական թվականներին սկսվում է օդանավակայանի ակտիվ շինարարությունը։ 1932 թվականից սկսվում է օդանավակայանի առևտրային թռիչքները։ Առաջին չվերթը օդանավակայանից իրականացվել է 1932 թվականի օգոստոսի 27-ին հիդրոինքնաթիռով։
Ուղևորատար չվերթները Վլադիվոստոկի և Խաբարովսկի միջև դարձան կանոնավոր։ 1934 թվականին օդանավակայանը ստեղծում է Ու-2 ինքնաթիռը։
* 2007 թվականին օդանավակայանը սպասարկել է ավելի քան 924.000 մարդ։
* 2008 թվականին օդանավակայանը սպասարկել է ավելի քան 1 003 718 մարդ։

## Ուղղություններ
2015 թվականի հունվարին օդանավակայանից իրականացվել են հետևյալ չվերթները

## Վիճակագրություն

## Ծանոթագրություններ

## Արտաքին հղումներ
* Օդանավակայանի պաշտոնական էջ

Կատեգորիա:Ռուսաստանի օդանավակայաններ
Չեխոսլովակյան գայլաշուն

**Չեխոսլովակյան գայլաշուն** (չեխ.` československý vlčák, սլովակ.` československý vlčiak ), շների համեմատաբար երիտասարդ ցեղատեսակ։

## Ցեղատեսակի պատմությունը

Ցեղատեսակն ստեղծվել է 1955 թվականին Չեխոսլովակիայում, փորձարարության արդյունքում՝ գերմանական հովվաշան և կարպատյան (եվրասիական) գայլի խաչասերումից։ Ստեղծման նպատակն էր ստանալ ցեղատեսակ՝ գերմանական հովվաշան բնավորությամբ և խառնվածքով, դյուրավարժությամբ և խելքով, ինչպես նաև կարպատյան գայլի կազմվածքով, դիմացկունությամբ և ուժով։ Հիմնականում այն պետք է մասնակցեր զինվորական հատուկ միջոցառումների, սակայն արդյունքում օգտագործվեց որոնողա-փրկարարական, պաշտպանական և պարեկային ծառայություններում, որսորդական և մարզական ասպարեզներում։

Միջազգային կինոլոգիական ֆեդերացիայի կողմից ցեղատեսակը ճանաչվել է 1999 թվականին։

## Ընդհանուր բնութագիրը

Արտաքնապես ցեղատեսակը նման է գայլի։ Ունի ոչ մեծ, եռանկյունաձև կանգուն ականջներ և հզոր ծնոտներ։ Ունիվերսալ ցեղատեսակ է։ Հեշտությամբ կապի մեջ է մտնում ոչ միայն տիրոջ, այլ նաև նրա ընտանիքի բոլոր անդամների հետ։ Համակերպվում է այլ ընտանի կենդանիների ներկայությանը, սակայն անծանոթ կենդանիների հետ առնչվելիս կարող են դժվարություններ ծագել։

Կարևոր է վաղ հասակում սանձել նրա որսորդական կիրքը, այլապես մեծ տարիքում կարող է ագրեսիվ վարքագիծ դրսևորել փոքր կենդանիների նկատմամբ։ Չի կարելի ձագերին պահել մեկուսացված, նրանք պետք է վարժվեն և հարմարվեն շրջակա միջավայրին։ Վարժեցնելիս արագ հոգնում են անիմաստ կրկնվող վարժություններից։ Ունեն սուր հոտառություն, անկախ են, հարկ եղած դեպքում կարող են աշխատել նաև գիշերը։ Հաչել չեն սիրում և ինքնաարտահայտման համար օգտագործում են բազմազան ձայնային այլ ելևէջներ։

Մնդավի նվազագույն բարձրությունը 65 սմ (արու) և 60 սմ է (էգ), քաշը՝ 26 կգ (արու), 20 կգ (էգ)։ Մորթին խիտ է, գույնը՝ դեղնա-մոխրագույնից մինչև արծաթավուն մոխրագույն։

## Տես նաև
* Սարլոսի գայլաշուն

Կատեգորիա:Շան ցեղատեսակներ
Կատեգորիա:Շներ
Տեպլաս

**Տեպլաս** (), գետ Ռուսաստանում, հոսում է Գրյազովեցկի շրջանով։ Գետաբերանը գտնվում է Սոտ գետի ձախ ափից 20 կմ հեռավորության վրա։ Գետի երկարությունը կազմում է 15 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Հյուսիսային Դվինա, գետը ենթաավազան չունի գետը թափվում է Հյուսիսային Դվինա, գետի գետային ավազանը Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 3020100312103000006820
* Կոդը ըստ հիդրոլոգիական հետազոտության (ՌԴ) — 103000682
* Ավազանի կոդը — 03.02.01.003
* Ծավալի համարը ըստ ՌԴ-ի — 3
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Պեդեդզե

**Պեդեդզե** (), գետ Ռուսաստանում, հոսում է Յարոսլավլի մարզով։ Գետաբերանը գտնվում է Էստոնիա գետի ձախ ափից 26 կմ հեռավորության վրա։ Գետի երկարությունը կազմում է 159 կմ, ավազանի տարածքը 1690 կմ2 է։

Կատեգորիա:Ռուսաստանի գետեր
Կատեգորիա:Սահմանային գետեր
99 ֆրանկ (ֆիլմ)

**99 ֆրանկ**, 2007 թվականին ֆրանսիացի ռեժիսոր Ժան Կունենի կողմից Ֆրեդերիկ Բեգբեդերի վեպի հիման վրա նկարահանված ֆիլմ։

## Սյուժե
Ֆիլմը պատմում է մի երգիծանքի մասին, ժամանակակից գովազդի բիզնեսում։ Սյուժեն հիմնականում վերաբերում է առևտրային գովազդում դիզայներ Օկտավա Պարանգոյի մասին, որը ունի բարձր վարձատրվող աշխատանք, վարում է ակտիվ և ազատ կյանք, որը հիմնականում բաղկացած է թմրանյութերից և սեռական հարաբերություններից։ Սակայն նա սկսում է հոգնել իր աշխատանքից, իսկ հետո երկարաժամկետ հարաբերություններ է ունենում հայրենակից գործիչ Սոֆիի հետ, ինչը չհաջողված կարելի է համարել։ Հետագայում էլ ապրում է իր սեփական կյանքով։

## Դերերում

## Ծանոթագրություններ

## Արտաքին հղումներ
* 99 ֆրանկը աֆիշայում

Կատեգորիա:2007 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր թմրանյութերի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Գաիդուրաս

**Գաիդուրաս** (, ), մեծ գյուղ Կիպրոսի Հանրապետության Ֆամագուստայի շրջանի հարավային մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է Ֆամագուստա քաղաքից 17 կմ արևմուտք։

## Ժողովրդագրություն

## Ծանոթագրություններ

Կատեգորիա:Կիպրոսի գյուղեր
Կատեգորիա:Ֆամագուստայի շրջանի բնակավայրեր
Hello (երգ, Ադել)

«**Hello**», անգլիացի երգչուհի Ադելի երգը։ Այն թողարկվել է 2015 թվականի հոկտեմբերի 23-ին՝ որպես նրա «25» անվանումը կրող երրորդ ալբոմի առաջին սինգլ։ Ադելն երգը գրել է Գրեգ Քերստինի հետ, ով նաև զբաղվել է երգի պրոդյուսերական աշխատանքով։ Երգը թողարկման հենց առաջին շաբաթում գլխավորել է մի շարք երկրների հիթ շքերթներ, այդ թվում՝ բրիտանական սինգլների հիթ շքերթը և ամերիկյան Billboard Hot 100-ը։

## Նախապատմություն և թողարկում
Ադելը և Գրեգ Քերստինը երգը գրել են Լոնդոնում։ Երգչուհին նշել է, որ երգը գրելու գործընթացը շատ դանդաղ է եղել և տևել է 6 ամիս։ 2015 թվականի հոկտեմբերի 18-ին երգից 30 վայրկյան տևողությամբ հատված հնչել է բրիտանական «Իքս ֆակտոր» հեռուստաշոուի գովազդային դադարներից մեկի ժամանակ։ Հոկտեմբերի 23-ին երգը թողարկվել է որպես Ադելի «25» անվանումը կրող երրորդ ալբոմի առաջին սինգլ։ «25» ալբոմը վաճառքի դուրս եկավ նույն տարվա նոյեմբերի 20-ին։

## Տեսահոլովակ
Երգի տեսահոլովակը, որի ռեժիսորն է կանադացի դերասան և ռեժիսոր Քսավյե Դոլանը, ներկայացվել է 2015 թվականի հոկտեմբերի 23-ին։ Այն նկարահանվել է 2015 թվականի սեպտեմբերին Կանադայի Քվեբեկ նահանգում։ Տեսահոլովակը թողարկման առաջին 24 ժամում հավաքել է 27.7 միլիոն դիտում և գերազանցել է ամերիկացի երգչուհի Թեյլոր Սվիֆթի «Bad Blood» երգի տեսահոլովակին, որն իր թողարկման առաջին 24 ժամում դիտվել էր 20.1 միլիոն անգամ։

## Չարթեր

### Շաբաթվա չարթեր

### Տարեվերջյան չարթեր

## Հավաստագրումներ

|-
! scope="row"| Հարավային Կորեա (Gaon)
|
|2,500,000
|-

## Թողարկման պատմություն

## Ծանոթագրություններ


## Արտաքին հղումներ
*Երգի տեսահոլովակը ՅուԹյուբ վիդեոհոսթինգում
*Երգի տեքստը  MetroLyrics կայքում

Կատեգորիա:2015 երգեր
Կատեգորիա:2015 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ադելի երգեր
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Սենտիմենտալ սիրային երգեր
Բերգասա

**Բերգասա ** (), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 27,09 կմ2 տարածք։ Բնակչությունը կազմում է 164 մարդ (2010 թվականի տվյալներով)։ Գտնվում է պրովինցիայի վարչական կենտրոնից 43 կմ հեռավորության վրա։

## Արտաքին հղումներ
* Պաշտոնական կայք 

Կատեգորիա:Իսպանիայի բնակավայրեր
Քոստքո

**«Costco Wholesale Corporation»**, ամերիկյան ակումբային եղանակով մեծածախ վաճառքի ինքնասպասարկման խանութների անդրազգային ցանց։ 2015 թվականի դրությամբ համարվում է աշխարհի երկրորդ ամենախոշոր մեծածախ առևտրի ցանցը «Walmart»-ից հետո։ «Fortune» ամսագրի 500 խոշորագույն ընկերությունների վարկանիշային ցանկում գրավում է 53-րդ հորիզոնականը (2015)։

Ընկերության առաջին մասնաշենքը բացվել է 1983 թվականին՝ Սիեթլ քաղաքում (Վաշինգտոն նահանգ)։

Ընկերության առևտրի կետերում (պահեստներում) առկա են ամենատարբեր ապրանքատեսակները, մասնավորապես խանութներում վաճառվում են սպասքի պարագաներ, հրուշակեղեն, էլեկտրատեխնիկա, կենցաղային գործիքներ, ավտոպահեստամասեր, անվադողեր, խաղալիքներ, սարքաշարեր, սպորտային ապրանքներ, զարդեղեն, տեղախցիկներ, գրքեր, առողջապահական պարագաներ, կահույք, գրասենյակային պարագաներ և այլն։

2014 թվականի ապրիլի դրությամբ ընկերությունն ունի 672 առևտրի կետեր Միացյալ Նահանգներում (474), Կանադայում (89), Մեծ Բրիտանիայում (26), Ավստրալիայում (7), Մեքսիկայում (34), Թայվանում (10), Հարավային Կորեայում (11), Ճապոնիայում (20) և Իսպանիայում (1)
։

## Տես նաև
* Fortune Global 500
* Աշխարհի ամենաեկամտաբեր ընկերությունների ցանկ

## Ծանոթագրություններ

## Արտաքին հղումներ

* Պաշտոնական կայք

Կատեգորիա:1983 հիմնադրված ընկերություններ
Կատեգորիա:ՆԱՍԴԱՔ-ում ցուցակված ընկերություններ
Հայիմ Նախման Բյալիկ

**Հայիմ Նախման Բյալիկ** (, ), հրեա բանաստեղծ։

Գրական ասպարեզ է իջել 1890-ական թվականներին։ Բյալիկի ստեղծագործության մի մասը կապված է սիոնիստական շարժման հետ։ Գրել է երկեր, որոնք բողոքի արտահայտություն են ընդդեմ ցարիզմի՝ հրեաների նկատմամբ կիրառված ջարդարարական քաղաքականության («Ասք ջարդի մասին», 1904, պոեմ)։ Իր ժողովրդի պատմական անցյալին են նվիրված «Տափաստանի մեռյալները» (1902) և «Հրե հրովարտակ» (1905) պոեմները։ Դրել է հոգեբանական խորությամբ աչքի ընկնող պատմվածքներ («Ցանկապատից այն կողմ», «Արեկուլակ» և այլն)։ Մասնակցել է «Հրեական լեգենդներ» (2-րդ հրատարակչություն, Բեռլին, 1922) քառահատոր աշխատության հրատարակմանը։ 1920 թվականին անցել է Արևմտյան Եվրոպա, 1924 թվականին՝ Պաղեստին։

## Ծանոթագրություններ

Կատեգորիա:Հրեա բանաստեղծներ
Կատեգորիա:Անձինք նամականիշերի վրա
Կատեգորիա:Հրեա գրողներ
Կատեգորիա:Հրեա հրատարակիչներ
Կատեգորիա:Բանաստեղծներ այբբենական կարգով
Կատեգորիա:Ուկրաինայի հրեաներ
Կատեգորիա:Ուկրաինացի բանահավաքներ
Կատեգորիա:Ուկրաինացի գրողներ
Վասիլ Դոլենկո

**Վասիլ Դոլենկո** (, ), վրացի ռեժիսոր (մոնտաժի), Վրացական ԽՍՀ ժողովրդական արտիստ (1969), Վրացական ԽՍՀ արվեստի վաստակավոր գործիչ։

## Կենսագրություն
Վասիլ Դոլենկոն ծնվել է 1902 թվականի հունվարի 13-ին Երևանում։ Ավարտել է Թիֆլիսի վեցերորդ արական գիմնազիան։

Կինոյի բնագավառում սկսել է աշխատել 1923 թվականին։ Իր առաջին ֆիլմի վրա աշխատել է ռեժիսոր, սցենարիստ Իվան Պերեստիանիի հետ։

1926 թվականին Վասիլ Դոլենկոն նշանակվել է մոնտաժի արտադրամասի ղեկավար, մոնտաժի ռեժիսոր։ «Վրացֆիլմ» կինոստուդիայում աշխատել է 70 տարի։ Մոնտաժել է ավելի քան 200 ֆիլմ, այդ թվում՝ «Էլիսո» (1928), «Արսեն» (1937), «Գեորգի Սաակաձե» (1942-43), «Երդում» (1946), «Քեթո և Կոտե» (1948), «Ճպուռ» (1954), «Մագդանայի Լուրջան» (1955), «Ուրիշի երեխաները» (1958), «Զինվորի հայրը» (1964), «Տնկիներ» (1972), «Առաջին ծիծեռնակ» (1975), «Քո որդին, Երկիր» (1981), «Դոն Կիխոտի ու Սանչոյի կյանքը» (1988) և այլն։

1969 թվականին Վասիլ Դոլենկոն արժանացել է Վրացական ԽՍՀ ժողովրդական արտիստի կոչման։

Աշխատել է մինչև 90 տարեկան հասակը։ 1994 թվականին տեղափոխվել է Մոսկվա՝ երեխաների մոտ։

Վասիլ Դոլենկոն մահացել է 1998 թվականի փետրվարի 8-ին Մոսկվայում։ Թաղված է Մոսկվայի Տրոեկուրովյան գերեզմանատանը։

## Ընտանիք
* Հայրը՝ Վասիլ Դոլենկո
* Մայրը՝ Յուլիա Դոլենկո
* Առաջին կինը՝ Նելլի Խերխեուլիձե
* Երկրորդ կինը՝ Լարիսա Դիգմելովա
* Երեխաներ՝ Անատոլի, Մարինա

## Ծանոթագրություններ

## Արտաքին հղումներ
*  (Источник — электронные каталоги РНБ)
* Ֆիլմագրություն

Կատեգորիա:Վրացական ԽՍՀ արվեստի վաստակավոր գործիչներ
Կատեգորիա:Վրացական ԽՍՀ ժողովրդական արտիստներ
Կատեգորիա:Վրացի ռեժիսորներ
Կատեգորիա:Տրոեկուրովյան գերեզմանատանը թաղվածներ
Ալմատ

**Ալմատ ** (), գյուղ Վրաստանում։ Գտնվում է Կախեթի մարզի Ղվարելի շրջանում։

## Դիրք
Գտնվում է Ալազան գետի հովտում։ Կենտրոնի բարձրությունը 580 մետր է։ Շրջկենտրոն Ղվարելից հեռու է 25 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 565 մարդ

## Ծանոթագրություններ

Կատեգորիա:Ղվարելի շրջան
Կատեգորիա:Վրաստանի գյուղեր
Շորոխ

**Շորոխ** (), գյուղ Վրաստանի Կախեթի մարզում, Ղվարելի շրջանում։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 350 մարդ։

## Աշխարհագրական դիրք
Կենտրոնի բարձրությունը 490 մետր է։

## Ծանոթագրություններ

Կատեգորիա:Ղվարելի շրջան
Դավիթ II (Կախեթի արքա)

**Դավիթ II**, հայտնի է նաև Իմամ անունով (), Բագրատունիների արքայատոհմից, Կախեթի թագավոր (Արևելյան Վրաստան) 1709 -1722 թվականները։ Չնայած որ նա հավատարիմ վասալն էր Սեֆյան Պարսկաստանի, բայց չկարողացավ ապահովել իր թագավորության անվտանգությունը և նրա օրոք Դաղստանի լեռնային ցեղերը անընդհատ հարձակումներ էին գործում Կախեթի թագավորության վրա։

## Կենսագրություն
Դավիթը Հերակլ I-ի (Կախեթի մարզի թագավոր) և թագուհի Աննայի որդին էր։ Նա մեծացել և դաստիարակվել էր շահական արքունիքում՝ Սպահանում։ Երբ հայրը՝ Հերակլ I–ը, այլևս երկիրը չի կարողանում կառավարել և 1703 թվականին մեկնում է Իրան, նա շահի կողմից նշանակվում է Կախեթի փոխարքա։ Սկզբում Դավիթը բնակվում է Արևելյան Կախեթիայում (Շիրվանի սահմանագլուխ), հետո բնակավայր է դարձնում Թելավին։ Հայրը մահանում է 1709 թվականին, բայց մինչ այդ պատվիրում է նրան, որ Շահ Հուսեինից ինվեստիտուրա ստանա եղբորը՝ Թեյմուրազ II–ին թողնելու համար, նաև թույլտվություն մոր համար՝ երկրի կառավարման գործերին միջամտել կարողանալու։ Շահական դատարանում աշխատելիս՝ երկրից բացակայելու ժամանակ(1711-1715), Դավիթին մտահոգում էր երկրում տիրող իրավիճակը։ Մի կողմից այն հարձակման էր ենթարկվում Դաղստանից, մյուս կողմից երկրում բռնկվում էին գյուղացիական ապստամբություններ։ Դավիթը, վերադառնալով Կախեթի, փորձում է իրավիճակը դնել վերահսկողության տակ։ Նա դաշինքի մեջ է մտնում Քարթլիի թագավորության (Վրաստան) հետ և շարժվում Դաղստան, սակայն պարտվում է և չի կարողանում կանխել լեզգիների հարձակումները սահմանամերձ շրջանների վրա։ 1719 թվականին նա դաշինքի մեջ է մտնում Վախթանգ VI-ի հետ՝ ընդդեմ Դաղստանի կլանների։ Վախթանգ VI-ը Պրինց Էրաստի Կափնալիշվիլու գլխավորությամբ զորաբանակ է ուղարկում Կախեթի։ Սակայն Դավիթն այդ ժամանակ բացակայում էր երկրից այլ արշավանքի մասնակցելու պատճառով, և բանակը վերադառնում է Քարթլի։ Դավիթը մահացել է 1722 թվականին իր ամառանոցային հանգստավայրում (Իրան)։

## Ընտանիք
Դավիթն ամուսնացել է երկու անգամ։ Նրա բոլոր երեխաները երկրորդ ամուսնությունից են։
Mikaberidze, Alexander (ed., 2007). David II (Imam Quli Khan).  *Dictionary of Georgian National Biography*. Accessed October 9, 2007.
* დავით II (კახეთის მეფე). *People.Istoria.Ge*. Accessed October 9, 2007.

Կատեգորիա:Կախեթի արքաներ
Մեծ Բրիտանիայի տնային առաջնություն 1929-1930

**1929-30 մրցաշրջանի Մեծ Բրիտանիայի տնային առաջնությունը** քառասուներկուերորդն էր։ 1930 թվականին առաջնությունը ունեցավ արժանի մրցակից ի դեմս ՖԻՖԱ աշխարհի գավաթի, որի առաջին խաղարկությունը տեղի ունեցավ 1930 թվականին Ուրուգվայում։ Բրիտանական ֆուտբոլային ասոցիացիաներից և ոչ մեկն այդ տարիներին չէր հանդիսանում ՖԻՖԱ-ի անդամ եվրոպական և հարավամերիկյան ֆուտբոլում աճ ապրող արհեստավարժության հետ կապված վիճաբանությունների պատճառով։ Ըստ այդմ, ՖԻՖԱ-ի անդամ չհանդիսանալու պատճառով բրիտանական հավաքականներից և ոչ մեկն իրավասու չէր մասնակցելու առաջնությանը, ավելին՝ ասոցիացիաները հայտարարեցին, որ անգամ եթե իրենք հրավիրվեին մասնակցելու, ապա հետաքրքրություն չէին ցուցաբերի, քանզի, իրենց պնդմամբ, այլ հավաքականները չափազանց թույլ էին լուրջ մրցակցություն ցուցաբերելու համար։ Նկատենք, որ Անգլիայի ֆուտբոլի ազգային հավաքականը, որը հարյուր տոկոսանոց արդյունքով հաղթեց առաջնությունում, նախորդ տարի պարտություն էր կրել իսպանացիներից, ինչը հավաքականի առաջին պարտությունն էր ոչ բրիտանական հավաքականից, նույն թվականին այն մրցեց նաև Գերմանիայի ու Ավստրիայի հավաքականների հետ՝ ստիպված լինելով բավարարվել ոչ-ոքիներով։ Շոտլանդացիները, հաղթելով նախորդ տասնամյակի առաջնությունների գերակշիռ մասը, իրենց առաջին հանդիպումները բրիտանական կղզիներից դուրս անցկացրին 1929 թվականին, իսկ 1931 թվականին ծանր պարտություններ կրեցին Ավստրիայի և Իտալիայի հավաքականներից։

Մրցաշարն աչքի ընկավ հզոր հարձակողական խաղաոճով, որն այդ տարիներին տարածված էր Մեծ Բրիտանիայում, և բոլոր խաղերը գոլառատ էին։ Մասնավորապես, մրցաշարի վեց խաղերից 4-ում խփվեց 6-7 գնդակ։ Միանձնյա հաղթող դարձավ Անգլիայի ֆուտբոլի ազգային հավաքականը, որը հաղթեց բոլոր հանդիպումներում՝ խփելով 14 գնդակ։ Շոտլանդացիները շահեցին երկու հանդիպում, և մրցաշարի ելքը վճռվեց «Ուեմբլի» մարզադաշտում, որտեղ անգլիացիները 5։2 հաշվով հաղթեցին շոտլանդացիներին և նվաճեցին չեմպիոնի կոչումը։ Իռլանդացիները Բելֆաստում յոթ անպատասխան գնդակ ուղարկեցին ուելսցիների դարպասը՝ ապահովելով երրորդ հորիզոնականը։

## Մրցաշարային աղյուսակ

|- align=center style="background:#FFFFFF;"
| 1.||style="text-align:left;"|
|| 3 || 3 || 0 || 0 || 14 || 2 || +12 || **6**
|- align=center style="background:#FFFFFF;" 
| 2.||style="text-align:left;"| 
|| 3 || 2 || 0 || 1 || 9 || 8 || +1 || **4**
|- align=center style="background:#FFFFFF;"
| 3.||style="text-align:left;"|  
|| 3 || 1 || 0 || 2 || 8 || 6 || +2 || **2** 
|- align=center style="background:#FFFFFF;"
| 4.||style="text-align:left;"| 
|| 3 || 0 || 0 || 3 || 2 || 17 || -7 || **0**

Հաղթանակի համար շնորհվում էր 2 միավոր, ոչ-ոքիի համար՝ 1։

## Արդյունքներ

## Հաղթող

## Ռմբարկուներ

### 6 գոլ
*  Ջո Բեմբրիք
### 5 գոլ
*  Ջորջ Քեմսել
### 4 գոլ
*  Հյու Գալահեր
### 2 գոլ
*  Թոմաս Ջոնսոն 
*  Էլիս Ռիմեր
*  Վիկ Ուոթսոն
*  Ջեյմս Ֆլեմինգ
### 1 գոլ
*  Հյու Էդքոք
*  Էրնի Հայն
*  Դևիդ Ջեք
*  Էնդի ՄաքՔլեգիջ
*  Հարոլդ ՄաքՔոու
*  Ջեյմս Գիբսոն
*  Ալեքս Ջեյմս
*  Ջորջ Սթիվենսոն 
*  Լեոնարդ Դևիս
*  Յուջին Օ՛Քելլահեն



## Ծանոթագրություններ

* British Home Championship 1919-20 to 1938-1939  - dates, results, tables and top scorers at RSSSF
*

Կատեգորիա:1929 ֆուտբոլում
Կատեգորիա:1930 ֆուտբոլում
Կատեգորիա:Ֆուտբոլ
Կատեգորիա:Ֆուտբոլի Միացյալ Թագավորության տնային առաջնություն
Զինոբիան

**Զինոբիան** (), գյուղ Վրաստանի Կախեթի մարզի երկրամասի Ղվարելի շրջանում։ Ըստ 2014 թվականի մարդահամարի տվյալների, գյուղի բնակչությունը կազմում է 337 մարդ։ Կենտրոնի բարձրությունը 340 մետր է։

## Ծանոթագրություններ

Կատեգորիա:Ղվարելի շրջան
Կատեգորիա:Վրաստանի գյուղեր
Ռևազ Գիգինեիշվիլի

**Ռևազ (Ռեզո) Դավթի Գիգինեիշվիլի** (, 19 մարտի, 1982, Թբիլիսի, Վրացական ԽՍՀ, ԽՍՀՄ), վրացի կինոռեժիսոր, սցենարիստ, պրոդյուսեր։

## Կենսագրություն
Ռևազ Գիգինեիվիլին ծնվել է 1982 թվականի մարտի 19-ին Թբիլիսիում, բժիշկ Դավիթ Գիգինեիշվիլու ընտանիքում։ Վերջինս խորհրդային տարիներին եղել է Բորշոմի առողջարաններից մեկի ղեկավար։

1991 թվականին Ռևազ Գիգինեիշվիլին տեղփոխվել է Մոսկվա։ 1997 թվականին սկսել է աշխատել հեռուստատեսությունում։

2005 թվականին ավարտել է Գերասիմովի անվան կինեմատոգրաֆիայի ինստիտուտի ռեժիսորական ֆակուլտետը (Մառլեն Խուցիևի կուրս)։

Ֆեոդոր Բոնդարչուկի «9-րդ ջոկատ» ֆիլմի նկարահանման ժամանակ եղել է երկրորդ ռեժիսոր։

## Ընտանիք
* Առաջին կինը — Անաստասիա Կոչետկովա, ամուսնությունը գրանցվել է 2005 թվականի սեպտեմբերի 17-ին,
** Դուստր - Մարիա (ծնվել է 2006 թվականի հունիսի 8-ին),
* Երկրորդ կինը — Նադեժդա Միխալկովա, ամուսնությունը գրանցվել է 2010 թվականի ապրիլին։ Պսակադրվել են 2011 թվականի հոկտեմբերի 29-ին Բադբիի վանքում,
** Դուստր Նինո (ծնվել է 2011 թվականի մայիսի 21-ին),
** Որդի - Վանո (ծնվել է 2013 թվականի մայիսի 21-ին)։

## Ֆիլմագրություն
### Ռեժիսոր
* 2013 — 2015 - «Վերջին Մահիկյանը»
* 2012 — «Սեր ակցենտով»
* 2010 — «Առանց տղամարդկանց»
* 2006 — «Տոթ»
* 2006 — «Ինը ամիս»

### Ռեժիսոր second unit
* 2009 — «Մարդաբնակ կղզի»
* 2009 — «Մարդաբնակ կղզի. գոտեմարտ»

### Սցենարի հեղինակ
* 2015 — «Սեր ակցենտով ու առանց»
* 2012 — «Սեր ակցենտով»
* 2007 — «Տոթ»
### Պրոդյուսեր
* 2015 — «Սեր ակցենտով ու առանց»
* 2014 — «Հեղինակություն»
* 2014 — «Խաղադրույք սիրո վրա»
* 2013 —2015 «Վերջին Մահիկյանը»
* 2012 — «Սեր ակցենտով»
* 2012 — «Վերջին մարտը»
* 2012 — «Մառախուղ 2»
* 2010 — «Կապիտաններ»
* 2010 — «Ամանդա Օ»
* 2010 — «Մառախուղ»
* 2010 — «Առանց տղամարդկանց»

### Տեսահոլովակներ
* 2004 — Dato — Прости Меня
* Centr ft.Баста — Город Дорог
* 2015 — Յոլկա — Домой

## Ծանոթագրություններ

## Արտաքին հղումներ
* Резо Гигинеишвили: «На экране вижу одних уродов!»  Интервью
* Интервью с Резо Гигинеишвили, Арчилом Головани и Игорем Мишиным 
* Ռևազ Գիգինեիշվիլին Internet Movie Database կայքում

Կատեգորիա:Վրացի կինոռեժիսորներ
Կատեգորիա:Վրացի սցենարիստներ
Կատեգորիա:Վրացի պրոդյուսերներ
Կատեգորիա:«Կինոտավրի» դափնեկիրներ
Դագորոլթեփեսի

**Դագորոլթեփեսի**, լեռնագագաթ Պոնտական լեռների արևելյան հատվածում, Ճորոխի ավազանի Արջեանսու գետակի աջ կողմում։ Նշանակված է Կովկասի 5-վերստանոց քարտեզում։

## Ծանոթագրություններ

Կատեգորիա:Պոնտոսի լեռնային համակարգ
Կատեգորիա:Լեռներ այբբենական կարգով
Կատեգորիա:Էրզրումի մարզի լեռներ
Բաղասական դաշտ

**Բաղասական դաշտ**, դաշտ Մեծ Հայքի հյուսիսարևելյան սահմանի մոտ։ Ավելի վաղ շրջանում կոչվում էր Գարգարացվոց դաշտ։ Բաղասական դաշտի Կուրի և Արաքսի միախառնման եռանկյունում գտնվող մասը կոչվում էր Բեղամեջ։ Ոմանք ինչպես Բաղասական գավառ, այնպես էլ Բաղասական դաշտը դնում են Փայտակարանում։ Ըստ Երեմյանի համապատասխանում է այժմյան Միլլի դաշտին, որն անընդունելի է։ Հավանաբար ինչպես Բաղասականը, այնպես էլ այն ընդգրկող դաշտը գտնվել են Կուր ի ձախ ափին, նրա ստորին հոսանքի շրջանում։

## Ծանոթագրություններ

Կատեգորիա:Հայկական լեռնաշխարհի դաշտեր
Կատեգորիա:Դաշտեր այբբենական կարգով
Կատեգորիա:Իրանի աշխարհագրություն
Կատեգորիա:Արդաբիլի նահանգ
Բոյուքդերե (գետակ)

**Բոյուքդերե**, գետակ Հայկական լեռնաշխարհում, Եփրատի ավազանում, նրա աջակողմյան վտակ Զարդակլիդերե գետի ձախ օժանդակը։ Վերջինիս մեջ է թափվում նրա վերին հոսանքի շրջանում։ Սկիզբ է առնում Չիման լեռնաշղթայից։

## Ծանոթագրություններ

Կատեգորիա:Թուրքիայի գետեր
Կատեգորիա:Զարդակլիդերե գետի վտակներ
Բարվար (լեռ)

**Բարվար**, լեռ Թուրքիայում, Հայկական Տավրոս լեռնահամակարգում, Առանձնակ Մոկք գավառի հարավային սահմանամասում։

## Ծանոթագրություններ

Կատեգորիա:Բիթլիսի մարզի լեռներ
Կատեգորիա:Հայկական Տավրոս
Գալոյ Պուճախ

**Գալոյ Պուճախ**, լեռնագագաթ Փոքր Կովկաս լեռնահամակարգում, Փամբակի լեռնաշղթայի հյուսիսային ճյուղերից մեկում, Հայաստանի Սպիտակի շրջանի Կաթնաջուր գյուղից արևմուտք։ Բարձրությունը 2166 մետր։

## Ծանոթագրություններ

Կատեգորիա:Հայկական լեռնաշխարհի լեռնագագաթներ
Կատեգորիա:Լեռներ այբբենական կարգով
Բերիքդաղ

**Բերիքդաղ**, լեռ Բյուրակն-Մնձուրյան լեռներում, Դերսիմի շրջանում։ Սրա լանջին է գտնվում Գուրգանա վանքը։ Ոմանք սխալմամբ համարում են *Սեսլուհ լեռների* գագաթներց մեկը։

## Ծանոթագրություններ

Կատեգորիա:Բյուրակն լեռնավահան
Կատեգորիա:Էրզրումի մարզի լեռներ
Գալվաներսար

**Գալվաներսար**, լեռնագագաթ Փոքր Կովկաս լեռնահամակարգում, Գուգարաց լեռնաշղթայի արևմտյան ճյուղերից մեկում, Հայաստանի Թումանյանի շրջանի Ծաղկաշատ գյուղից հյուսիս-արևելք։ Բարձրությունը 2012մետր։

## Ծանոթագրություններ

Կատեգորիա:Հայկական լեռնաշխարհի լեռնագագաթներ
Կատեգորիա:Լեռներ այբբենական կարգով
Բաղաքարի լեռնանցք

**Բաղաքարի լեռնանցք**, *Բուղաքար, Բուղաքյար, Պուղաքար*, լեռնանացք Հայաստանի Սյունիքի մարզի ու Ադրբեջանի Նախիջևանի Ինքնավար Հանրապետության Օրդուբադի շրջանի սահմանագլխին, Զանգեզուրի լեռնաշղթայի հյուսիսային մասում, Վահրավար գյուղից 7 կմ հարավ-արևմուտք։ Կապում է Մեղրին Օրդուբադի և Ագուլիսի հետ։ *Պուղաքար* ձևով հիշատակում է XVIII դարի հայ պատմիչ Ստեփանոս Շահումյանը։

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Զանգեզուրի լեռնաշղթա
Կատեգորիա:Սյունիքի մարզի լեռնանցքներ
Կատեգորիա:Նախիջևանի լեռնանցքներ
Կատեգորիա:Օրդուբադի շրջան
Թամար Աբաշիձե

**Թամար Ասլանի Աբաշիձե** (, ), վրացի խորհրդային դերասանուհի։ Վրացական ԽՍՀ ժողովրդական արտիստ (1950)։

## Կենսագրություն
Թամար Աբաշիձեն ծնվել է 1892 թվականի ապրիլի 22-ին (մայիսի 4) Զեստափոնում։ Դերասանական գործունությունն սկսել է 1913 թվականին՝ խաղալով սիրողական ներկայացումներում Ճիաթուրա քաղաքում։ Սովորել է Ռուսթավի թատերական ստուդիայում (1916)։ 1921 թվականից խաղացել է Վրաստանի գավառային թատրոններում՝ Քութայիսում, Ճիաթուրայում, Գորիում և այլուր։ Կատարել է հերոսական-դրամատիկական ու կատակերգական դերեր՝ Խանումա (Ավքսենտի Ցագարելի «Խանումա» պիեսում), Կրուչինինա, Վասսա Ժելեզնովա և այլն։

Արդեն հասուն տարիքում Թամար Աբաշիձեն նկարահանվել է վրացական երկու հայտնի ֆիլմերում՝ կատարելով ծեր կանանց դեր.
* 1954 թվական - Էլիտե, Մարինեի տատը, Սեմյոն Դոլիձեի և Լևան Խոտիվարիի «Ճպուռ» կատակերգական ֆիլմում,
* 1956 թվական - Դաթոյի տատի դերը Ռեզո Չխեիձեի «Մեր բակը» ֆիլմում։

## Աղբյուրներ
* 
* Грузинская Советская Энциклопедия. — Тбилиси, 1975. — Т. 1. — С. 20.

## Արտաքին հղումներ
* Թամար Աբաշիձեն kino-teatr.ru կայքում
* Թամար Աբաշիձեն kinopoisk.ru կայքում

Կատեգորիա:Դերասանուհիներ այբբենական կարգով
Կատեգորիա:Ռուս դերասանուհիներ
Կատեգորիա:Վրացական ԽՍՀ ժողովրդական արտիստներ
Կատեգորիա:Վրացի դերասանուհիներ
Գյոյդաղ (լեռ, Նախիջևան)

**Գյոյդաղ**, լեռնագագաթ Ադրբեջանի Նախիջևանի Ինքնավար Հանրապետության  Ջուղայի և Օրդուբադի շրջանների սահմանին, Զանգեզուրի լեռների համակարգում, Օրդուբադ քաղաքից հյուսիս-արևմուտք, Արաքսի ձախակողմյան վտակ Երնջակ գետի ձախ վտակներից մեկի ակունքների շրջանում։ Այս լեռից մոտ 4 կիլոմետր հյուսիս-արևմուտք գտնվում էր Նորակերտ գյուղը։ Լինչի քարտեզում նշված է Գիոնդաղ ձևով։ Բարձրությունը 2710 մետր։ Ստորին դիորիտ և քվարց դիորիտ-պորֆիր՝ կազմված դիորիտից և քվարց դիորիտ-պորֆիրից, որը ճեղքել է վերին էոցենի պրիաբոնյան հատակին պատկանող Վերին Պարադաշի ենթաշերտի նստվածքային ապարները։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Նախիջևանի լեռներ
Կատեգորիա:Օրդուբադի շրջան
Կատեգորիա:Ջուղայի շրջան
Լուի Անկետեն

**Լուի Անկետեն** (, ), ֆրանսիացի նկարիչ և արվեստի տեսաբան։ Համարվում է կերպարվեստում սինթետիզմի հիմնադիրներից մեկը։

## Կենսագրություն
Լուի Անկետենը ծնվել էր Էթրեպանյիում (Ֆրանսիա) և կրթվել է  Ռուանի Պիեռ Կոռնելի անվան լիցեյում.

1882 թվականին եկել է Փարիզ, հաճախել  Լեոն Բոննայի արվեստանոցը, որտեղ հանդիպել է Անրի դը Տուլուզ-Լոտրեկին։ Երկու նկարիչները հետագայում տեղափոխվել են Ֆեռնան Կորմոնի արվեստանոց, որտեղ ընկերացել են  Էմիլ Բեռնարի և Վինսենթ վան Գոգի հետ։

1887 թվականին Լուի Անկետենը և  Բեռնարը զարգացրեցին գեղանկարչության նոր ոճ, որն օգտագործում էր գույների հարթ հատվածներ և հաստ, սև ուրվագծեր։ Այդ ոճը, որ առաջացել էր ճապոնական վիտրաժներից ոգեշնչմամբ,  քննադատ Էդուար Դյուժարդենն անվանել է կլուազոնիզմ։

Ի վերջո նա թողեց ժամանակակից ուղղությունները և սկսեց յուրացնել հին գեղանկարիչների մեթոդները։ 1890-ական թվականների նրա գործերը, ինչպես, օրինակ՝ *Rinaldo և Armida* կտավները, ռուբենսյան ոճով էին և այլաբանական բնույթ ունեն։ 1907 թվականին նա հանդիպել է երիտասարդ գեղանկարիչ Ժակ Մարոզեին, ով կիսել է նրա հետաքրքրությունները և ում հետ նա սկսել է համագործակցել։

Հետագայում նա Ռուբենսի մասին գիրք է գրել, որը հրատարակվել է 1924 թվականին։

Լուի Անկետենը մահացել է 71 տարեկան հասակում, Փարիզում։

## Պատկերասրահ

(Albi) Portait d'yvette Guilbert (1893) Louis Anquetin MTL.12.jpg|Իվետա Գիլբեր (1893) Թուլուզ-Լոտրեկի թանգարան, Ալբի
Louis Anquetin Moulin Rouge 1893.jpg|*Մուլեն Ռուժ*, 1893
Louis Anquetin Elégante de profil au Bal Mabille 1888.jpg|*Elégante de profil au Bal Mabille*, 1888
Louis Anquetin - Woman with Umbrella, 1891.jpg|*Հովանոցով կինը*, 1891
Anquetin Le Faucher.jpg|*Հնձվոր*, 1887
Le pont de l'Europe, Anquetin.jpg|*Le pont de l'Europe* («*Եվրոպայի կամուրջը*»), 1889, պաստել, թուղթ
L’Intérieur de chez Bruant - Le Mirliton, by Louis Anquetin.jpg|Inside Bruant’s Mirliton, 1886-1887
Maîtres de l'affiche V 4 - Pl 150 - Anquetin.jpg|Պլակատ *Les Maîtres de l'Affiche*-ում
Louis Anquetin.jpg|Ընթերցող կինը, 1890, պաստել թղթի վրա
Louis Anquetin - Woman at the Champs-Élysées by night - Google Art Project.jpg|Կինը երեկոյան Շանզ-Էլիզեում. 1889-1993
Anquetin Avenue de Clichy.jpg|Կլիշի պողոտան


## Ծանոթագրություններ

## Գրականություն
* *Émile Bernard*, «Louis Anquetin», L’Art et les Artistes, 1933.
* *Frédéric Destrémau*, Louis Anquetin le retour au métier, DEA de l’Université Paris I, 1990.
* *Joan Cassell-Dassule*, Louis Anquetin and The Origins of Synthetism, 1973.

Կատեգորիա:1861 ծնունդներ
Կատեգորիա:19-րդ դարի ֆրանսիացի նկարիչներ
Կատեգորիա:1932 մահեր
Կատեգորիա:20-րդ դարի ֆրանսիացի նկարիչներ
Կատեգորիա:Պոստիմպրեսիոնիզմ
Կատեգորիա:Պոստիմպրեսիոնիստ նկարիչներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ
Դադա Մագսուտ

**Դադա Մագսուտ**, գետակ Արածանիի ավազանում, նրա աջակողմյան վտակ Շառիան գետի օժանդակը։ Արևմտահայ տառադարձությամբ՝ *Դետե-Մաքսուտ*։

## Ծանոթագրություններ

Կատեգորիա:Արածանի գետի վտակներ
Կատեգորիա:Էրզրումի մարզի գետեր
Կատեգորիա:Գետեր այբբենական կարգով
Ակիտա (շուն)

**Ակիտա** կամ (), շան ցեղատեսակ։

## Ցեղատեսակի պատմությունը
Ցեղատեսակն առաջացել է ճապոնական Հոնսյու կղզու հյուսիսում գտնվող համանուն Ակիտա պրեֆեկտուրայում։ Ինու՝ ճապոներեն նշանակում է շուն։ Հավանաբար այս ցեղատեսակի նախնիները եղել են չինական ծագումով շպիցները, որոնք խաչասերվել են մաստիֆների հետ։ Ակիտան շպիցանմանների խոշոր տեսակի շուն է։ Հեռավոր անցյալում ակիտաները օգտագործվել են որսորդության նպատակներով՝ հատկապես խոշոր գազանների, մասնավորապես արջի, վարազի, եղջերուի և այլն։ Այդպիսի որսաշներին անվանել են մատագի շներ

Հինավուրց ցեղատեսակ է։ Այդ են վկայում արխեոլոգիական հետազոտությունները, որոնց արդյունքում հայտնաբերվել են շպիցանման շների մնացորդներ, որոնք վերագրվում են մթա 2-րդ հազարամյակին։

VI դարում Ճապոնիայում հիմնվել են այս ցեղատեսակի սիրահարների ակումբներ, որտեղ կազմվել են շան բուծման, պահման և վարժեցման հրահանգներ։ XV դարում տրվել են նույնիսկ ցեղատեսակին բնորոշող գրքեր, որտեղ գրի էին առնում շան մականունը, ծագումը, գույնը և այլ տեղեկություններ։

Երկրորդ համաշխարհային պատերազմի տարիներին ակիտաներին խաչասերում էին գերմանական հովվաշների հետ։ ԱՄՆ-ում ակիտայից ստացվել է մեծ ճապոնական շունը (Ամերիկյան ակիտա)։

## Ընդհանուր բնութագիրը
Ճապոնացիներն այս ցեղատեսակին անվանում են Ճապոնիայի գանձ։ Ակիտաները իրենց հիանալի են զգում ինչպես փողոցում, բակում, այնպես էլ քաղաքային բնակարաններում։ Հիանալի պահապան են, պահպանում են տունը և ընտանիքի անդամներին անծանոթներից։ Խելացի են, ուժեղ, մաքրասեր, ինքնավստահ, հավատարիմ։ Անկախ են և չվարժեցնելու դեպքում կարող են ագրեսիվ վարք դրսևորել այլ շների և կենդանիների նկատմամբ։ Հիանալիորեն հանդես են գալիս որպես հովվաշուն, որսորդական և մարտական որակներով։

Ըստ ստանդարտների՝ մնդավի բարձրությունը 64-75 սմ է (արու), 58-64 սմ (էգ), քաշը՝ 35-45 կգ (արու), 30-40 կգ (էգ)։ Գույնը շիկագույն՝ սպիտակի համադրությամբ, ամբողջովին սպիտակ և այլն։

Այս ցեղատեսակի ներկայացուցիչն է եղել լեգենդար Հաչիկո անունով շունը, որի պատվին կառուցվել է հուշարձան։

## Ծանոթագրություններ

## Արտաքին հղումներ
* Լուսանկարներ Akita Inu
Տրդատ Նշանյան

**Տրդատ Նշանի Նշանյան** (), հայ դերասան, բեմադրիչ, թատերական գործիչ։

## Կենսագրություն
Տրդատ Նշանյանը ծնվել է 1892 թվականին, Սեբաստիայում։ 1919-1922 թվականներին եղել է Կ.Պոլսի հայ դրամատիկ խմբի դերասան, 1923-1940 թվականներին՝ Փարիզի հայ դրամատիկ և Լիոնի «Նշանյան» թատերախմբերի ղեկավար։ Հանդես է եկել Թուրքիայում, Բուլղարիայում, Անգլիայում։ Հրատարակել է «Հայ կյանք» (1931, Փարիզ) երկշաբաթաթերթը։

Զբաղվել է նաև քանդակագործությամբ, ունեցել է անհատական ցուցահանդես։

## Դերեր
* Պաղտասար աղբար՝ Հակոբ Պարոնյանի «Պաղտասար աղբար»
* Էլիզբարով՝ Ալեքսանդր Շիրվանզադեի «Պատվի համար»
* Կորրադո՝ Ջակոմետտիի «Ոճրագործի ընտանիքը»
* Օթելլո՝ Շեքսպիրի «Օթելլո»
* Համլետ՝ Շեքսպիրի «Համլետ»

## Ծանոթագրություններ

## Արտաքին հղումներ
* Տրդատ Նշանյանը zarkfoundation.com կայքում

Կատեգորիա:Հայ բեմադրիչներ
Կատեգորիա:Հայ դերասաններ
Կատեգորիա:Հայ դրամատուրգներ
Կատեգորիա:Հայ թատերական գործիչներ
Գյոյսար

**Գյոյսար**, լեռնագագաթ Փոքր Կովկաս լեռնահամակարգում, Վարդենիսի լեռնաշղթայի հարավահին լանջերին, ՀՍՍՀ Եղեգնաձորի շրջակայքի Գյադիկվանք գյուղից հյուսիս։ Բարձրությունը 2960մ։

## Ծանոթագրություններ

Կատեգորիա:Հայկական լեռնաշխարհի լեռնագագաթներ
Կատեգորիա:Լեռներ այբբենական կարգով
Գոմարդո

**Գոմարդո**, (),  լեռ Վրաստանում, Ջավախքի սարահարթում։ Բարձրությունը մոտ 1900 մետր։

## Ծանոթագրություններ

Կատեգորիա:Սամցխե-Ջավախքի մարզ
Կատեգորիա:Վրաստանի լեռներ
Բաղդադ (լեռ)

**Բաղդադ**, լեռ Շիրակի արևելյան մասում, Մուսայելյան գյուղի արևմտյան կողմում՝ Արթափա լեռան կից։

## Ծանոթագրություններ

Կատեգորիա:Շիրակի մարզի լեռնագրություն
Կատեգորիա:Հայաստանի լեռնագագաթներ
Ախսարջին

**Շեուբան,** (, ) գյուղ Վրաստանի Ռաճա-Լեչխում և Քվեմո Սվանեթի մարզում, դե ֆակտո՝ միջազգայնորեն մասսամբ ճանաչված Հարավային Օսիայի հյուսիս-արևմուտքում՝ Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 230 մարդ։

Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։

## Պատմություն
Գյուղը հիմնադրվել է բնակեցումից մի քանի դար առաջ, Խուգաևների ընտանիքի անդամների կողմից։ 90-ական թվականների սկզբին գյուղի բնակչությունը զգալիորեն նվազել է և այժմ գյուղը գրեթե դատարկվել է և ունի ընդամենը 230 բնակիչ։

Տեղի բնակիչները նախկինում մշակել են գարի և տվել են հարուստ բերք համապատասխանաբար Ռուսական կայսրության և Վրաստանի կառավարություններին։ Բացի գարու արտադրությունից, տեղի բնակիչները մշակում են նաև այլ մշակաբույսեր, ինչպիսիք են՝ եգիպտացորեն, լոբի և այլն։ Գյուղի բնակիչները պահում են նաև անասուններ և այլ ընտանի կենդանիներ։ Գյուղի բնակիչները պահում են ոչխարներ, կովեր և այծեր։

## Ծանոթագրություններ

Կատեգորիա:Հարավային Օսիայի գյուղեր
Կատեգորիա:Ռաճա-Լեչխում և Քվեմո Սվանեթի մարզի գյուղեր
Բերկրի (գետ)

**Բերկրի**, գետ Թուրքիայում, Վանա լճի ավազանում։ Սկիզբ է առնում Ծաղկանց լեռների հյուսիս-արևելքի լանջերից, մոտ 2960 մետր բարձրությունից և Բեկրի գյուղաքաղաքից մոտ 10 կիլոմետր հյուսիս թափվում է Վանա լիճը։ Երկարությունը մոտ 93 կիլոմետր։ Գետի վերին հոսանքի ավազանում տարածված է Աբաղայի, ստորին հոսանքում՝ Բերկրիի դաշտը։ Ստորին հոսանքը Առեստ ավանի անունով կոչվում է նաև Առեստ կամ Առեստավանի գետ։ Սնումը ձնանձրևային է. հորդանում է մայիսին, իսկ ամառը լճին չհասած ցամաքում է։ Իր վտակներով ոռոգում է շրջակա հողատարածությունը, որ խիստ բարեբեր են։ Գետակներից մոտ 4 կիլոմետր վեր, Վան-Արճեշ ճանապարհի վրա կա շատ հին քարաշեն կամուրջ՝ երկու կամարներով։ Ուրարտական Մենուա թագավորը այս գետից ջրանցք է անց կացրել Բերկրիի դաշտը ոռոգելու համար։ Ջրանցքի կառուցման մասին Բերկրի քաղաքի գերեզմանոցում պահպանվել են Մենուայի արձանագրությունների մի քանի տարբերակները։

## Ծանոթագրություններ

Կատեգորիա:Թուրքիայի գետեր
Կատեգորիա:Վանա լճի ավազանի գետեր
Կատեգորիա:Վանի նահանգ
Բոյուք Սըրտ

**Բոյուք Սըրտ**, լեռ Հայկական լեռնաշխարհում, Արսիան լեռնաշղթայի հյուսիսային հատվածում, Ճորոխ գետի ստորին հոսանքից աջ, բարձրությունը ավելի քան 3000 մետր։

## Ծանոթագրություններ

Կատեգորիա:Արսիանի լեռնաշղթա
Կատեգորիա:Արդահանի մարզի լեռներ
Բերկրի (լեռ)

**Բերկրի**, լեռ Հայկական լեռնաշխարհում, Բյուրակն-Մնձուրյան լեռներում, Դերսիմի շրջանում։ Սրա ստորոտում, մի խոր ձորի մեջ բխում էր շատ տաք և առատ հանքային աղբյուր, որով բուժում էին հոդացավերը։

## Ծանոթագրություններ

Կատեգորիա:Բյուրակն լեռնավահան
Կատեգորիա:Թունջելիի մարզի լեռներ
Լիբանանահայ երաժշտություն

**Լիբանանի սփյուռքահայ երաժշտություն** Լիբանանի մայրաքաղաք Բեյրութը նույնպես սփյուռքահայ երաժշտություն մշակույթի կարևոր օջախներից է։ Կոմպոզիտոր և խմբավար Բարսեղ Կանաչյանը, բացի Բեյրութից, գործել է նաև Մերձավոր Արևելքի բազմաթիվ երկրներում, Կոստանդնու Պոլսում, Բուլղարիայում և Ֆրանսիայում։ 1936 թվականին Բեյրութում ստեղծել և ղեկավարել է «Գուսան» երգչախումբը։ Գրել է հիմնականում մեներգեր ու խմբերգեր, որոնք աչքի են ընկնում վոկալի նուրբ զգացողությամբ։ Երաժիշտ-մանկավարժ Գրիգոր Հեպոյանը հեղինակ է դպրոց, երգերի, դաշնամուրային պիեսների։ Կոմպոզիտոր-խմբավար Մինաս Գանգրունին երաժըշտագիտական և քննադատ, հոդվածներ է հրապարակել տեղի մամուլում, գրել է ֆուգաներ, սոնատներ, կվարտետ, սիմֆոնիկ պոեմ, մանկական երգեր և այլն։ Մանկավարժ և ջութակահար Օննիկ Սյուրմելյանը Բեյրութում հիմնադրել է «Կոմիտաս» քառյակը և «Լիբանանյան եռյակ» անսամբլները, որտեղ ջութակահարն ինքն էր։ Երգչուհի և դաշնակահարուհի Մարի Ավետյանը համերգներով շրջագայել է Մերձավոր Արևելքի բոլոր խոշոր քաղաքներում։ Կոմիտասի ծննդյան 100-ամյակի առիթով եղել է Հայաստանում։ Դաշնակահարուհի Սոնա Վարդապետյան-Ահարոնյանը, բացի համերգային գործունեությունից, զբաղվել է նաև մանկավարժությամբ։ 1950 թվականին Բեյրութում բացել է երաժշտական դպրոց։ Ճանաչված են երգչուհի Արփինե Փեհլիվանյանը, նրա դուստրը՝ երգչուհի և դաշնակահարուհի Էլիզաբեթը։ Հայտնի են նաև երգչուհիներ Սոնա և Սոսի Մինասյան քույրերը, դաշնակահարուհի Սինթիա Խաչատրյանը, ջութակահարուհի Սոնիկ Չանգրյանը, կիթառահար Վրույր Մագմանյանը, քամանչահար Ռուբեն Գարախանյանը և ուրիշներ։ Էստրադային երաժշտության բնագավառում մեծ ավանդ ունեն Ատիս Հարմանտյանը, Մանվել Մենենկիչյանը, Լևոն Գաթրճյանը (հետագայում տեղափոխվել է ԱՄՆ), Վարդավառ Անթոսյանը և ուրիշներ։ Մի շարք հայ երաժշտագետներ դասավանդում են «Բարսեղ Կանաչյան» և «Թեքեյան» կոնսերվատորիաներում։ Լիբանանում հիմնադրվել են «Ալեմշահ», «Գարուն», «Կոմիտաս», «Կռունկ», «Նաիրի», «Շահմուրադյան» երգչախմբերը, «Քնար» պարախումբը և այլն։

## Սիրիիայի սփյուռքահայ երաժշտություն
Սիրիայում նույնպես հայ երաժիշտներն աշխույժ գործունեություն են ծավալել։ Հիշարժան են «Առնո Բաբաջանյան», «Զվարթնոց», «Նարեկացի», «Քնար», «Մեսրոպ Մաշտոց» երգչախմբերը, «Ասլամագյան լարային քառյակը», «Սարդարապատ», «Ազատ Ղարիբյան» պարախմբերը և այլն։ Վահե Դեմիրճյանն ստեղծել է ժամանակակից երաժշտության «Թայջերս» (1968) խումբը, հեղինակ է կինոերաժշտության։ Պ. Աբաջյանը դասավանդել է Դամասկոսի կոնսերվատորիայում, ղեկավարել երգչախմբեր։ Երգչախմբեր է ղեկավարել նաև ժ. հսկենյանը, նվագախումբ՝ Վ. Պլքյանը։ Անվանի դաշնակահարուհիներ են Ա. Ատուրյանը, Լ. Սերայտարյանը, երգիչ-երգչուհիներ Հ. Թեմիզյանը, Կ. Տաղտևիրենյանը, Գրիգոր Ջանգյոզյանը և ուրիշներ։ Հալեպում գործում է Լիբանանի «Բարսեղ Կանաչյան» կոնսերվատորիայի մասնաճյուղը։

Կատեգորիա:Լիբանանահայ երաժշտություն
Գյոյդաղ (լեռ, Վայոց ձոր)

**Գյոյդաղ**, լեռնագագաթ Հայկական լեռնաշխարհում, Մեծ Ալագյոլ լճից մոտ 20 կմ հարավ-արևելք, Արաքսի ձախակողմյան վտակ Արփա գետի աջ կողմում, Հերհեր գյուղից հյուսիս, անտառապատ վայրում։ Շրջապատում կան հանքային աղբյուրներ (Ջերմուկ, Իստիսու)։ Այս լեռնագագաթի վրա կան մի հին բերդի ավերակներ, որոնք Ալիշանը նույնացնում է Հին Վայոց ձորի գավառի Կապույտ բերդի հետ։ Հնում լեռնագագաթը գոչվում էր Կապույտ։

## Ծանոթագրություններ

Կատեգորիա:Հայկական լեռնաշխարհի լեռնագագաթներ
Կատեգորիա:Լեռներ այբբենական կարգով
Գելիջա

**Գելիջա**, լեռնագագաթ Հայաստանում, Որոտան գետի վերին հոսանքի շրջանում։ Բարձրությունը մոտ 2396 մետր։ Չպետք է շփոթել մյուս, ավելի բարձրադիր Գելիջայի հետ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայկական լեռնաշխարհի լեռնագագաթներ
Դադմելիք

**Դադմելիք**, լեռնագագաթ Փոքր Կովկաս լեռնահամարգում, Զանգեզուրի լեռնաշղթայում, Գորիս քաղաքից մոտ 11 կիլոմետր հյուսիս-արևելք, Խնձորեսկ գյուղի մոտ։ Բրգաձև է, լանջերը կանաչապատ են՝ առանց խորխորատների։ Ըստ ավանդության հնում մի մելիք իր բատրակին միշտ ծեծել է։ Չտանելով տիրոջ բռնությունները, բատրակն իրեն այդ սարից նետել է ցած՝ բացականչելով՝ «դադմելիք», որտեղից էլ իբր սարը կոչել են Դադմելիք։ Նույն ավանդության մի այլ տարբերակի համաձայն, այդ զարզանդ մելիքն ինքն է անհնազանդ գյուղացիներին գլորել սարից և վերջիններս էլ բացականչել են՝ «դադ մելիք»։ Բարձրությունը՝ 2062 մետր։

## Ծանոթագրություններ

Կատեգորիա:Զանգեզուրի լեռնաշղթա
Կատեգորիա:Լեռներ այբբենական կարգով
Կատեգորիա:Սյունիքի մարզի լեռներ
Կոֆու (քաղաք)

**Կոֆու** (甲府市), հատուկ քաղաք Ճապոնիայում։ Համբավվել է ոսկերչական և բյուրեղապակե արտադրանքով։ Զբաղեցնում է 212,41 կմ² տարածք, 2019 թվականի ապրիլի տվյալներով բնակչության թվաքանակը եղել է 187.985, տնային տնտեսություններինը՝ 90.924։

## Պատմություն
Քաղաքը կառուցվելծ է 1519 թվականին։ Այն սկզբնական շրջանում ամրոց էր Կաի նահանգի կազմում, ներկայումս Ճապոնիայի հատուկ քաղաքներից մեկն է հանդիսանում։

## Ժողովրդագրություն
Ըստ ճապոնիայում անցկացված մարդահամարների տվյալների՝ Կոֆուի բնակչության թվաքանակը վերջին քառասուն և ավելի տարիների ընթացքում համեմատաբար կայուն է եղել։

## Քույր քաղաքներ

## Կլիմա
Կոֆուին բնորոշ է խոնավ մերձարևադարձային կլիման։

## Պատկերասրահ

Kofu city hall 201305 1.JPG|Կոֆուի քաղաքապետարանը
1001 Koufu downtown.jpg|Քաղաքի համայնապատկերը Ֆուձի լեռան ֆոնին
Kofu Basin panorama from Mt Atago Nov. 2013.jpg|Քաղաքի համայնապատկերը 
Flood disaster of 1907 of Kofu-City.jpg|1907 թ. ջրհեղեղը
Shingen-ko Festival 201904b.jpg|Շինգեն-կո փառատոնը


## Ծանոթագրություններ

## Արտաքին հղումներ

*Պաշտոնական կայքէջը

Կատեգորիա:Ճապոնիայի բնակավայրեր
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի քաղաքներ
Յուվենիլ ջրեր

մինի
**Յուվենիլ ջրեր** ( - պատանեկան), ջրեր, որոնք առաջանում են մագմայից անջատված թթվածնից ու ջրածնից և առաջին անգամ երկրագնդի խոնավության ընդհանուր շրջապտույտի մեջ մտնում։

Մասամբ յուվենիլ ջրերը պատկանում են ջերմուկներին։ Մաքուր վիճակում յուվենիլ ջրերը չեն հանդիպում, քանի որ դեպի երկրակեղևի վերին շերտերը տեղափոխվելիս խառնվում են մթնոլորտային ծագման ջրերի հետ։

## Արտաքին հղումներ
* Juvenil – geologi 

Կատեգորիա:Երկրաքիմիա
Կատեգորիա:Գիտական խնդիրներ
Բոշիկ (լեռնանցք)

**Բոշիկ**, լեռնանցք Հայկական լեռնաշխարհում, Հայկական Տավրոս լեռնահամակարգի արևելյան հատվածում, Վանի շրջանում։ Նշանակված է Լինչի քարտեզում։ Բարձրությունը 1100 մետր։

## Ծանոթագրություններ

Կատեգորիա:Հայկական լեռնաշխարհի լեռնանցքներ
Կատեգորիա:Լեռնանցքներ այբբենական կարգով
Կատեգորիա:Թուրքիայի լեռնանցքներ